S-15/2015

Mál þetta höfðaði lögreglustjórinn á Vesturlandi með ákæru 23. febrúar 2015 á hendur ákærðu, J-kk-þgf H. S-kk-þgf, kt. ..., Sunnubraut 9, Akranesi og K-kk-þgf M-kk-þgf, kt. ..., Presthúsabraut 21, Akranesi. Málið var dómtekið 24. mars 2015.

Í ákæru eru ákærðu gefin að sök:

I.

Á hendur ákærðu J-kk-þgf H-kk-þgf S-kk-þgf og K-kk-þgf M-kk-þgf fyrir nytjastuld, með því að hafa að kvöldi 27. apríl 2014, í heimildarleysi tekið bifreiðina PL-240 þar sem hún stóð fyrir utan bensínstöð Olís við Álfabakka 7 í Reykjavík, og ekið henni að athafnasvæði Sólningar við Smiðjuveg 68-72 í Kópavogi, þar sem hún fannst daginn eftir.

Telst háttsemi þessi varða við 1. mgr. 259. gr. almennra hegningarlaga nr. 19/1940.

II.

Á hendur ákærða J-kk-þgf H-kk-þgf S-kk-þgf fyrir gripdeild, með því að hafa að kvöldi 28. apríl 2014, í versluninni Samkaup-Strax við Garðagrund 1 á Akranesi, safnað í innkaupakörfu nokkrum dósum af Rentless orkudrykk, tilbúnum samlokum og Cool Mix ískassa og fengið afhenta 3 Salem sígarettupakka og 3 rauða Winston sígarettupakka, farið með vörurnar, að söluverðmæti um 9.300 kr., út úr versluninni án þess að greiða fyrir þær og slegið eign sinni á þær.

Telst háttsemi þessi varða við 245. gr. almennra hegningarlaga nr. 19/1940.

III.

Á hendur ákærða J-kk-þgf H-kk-þgf S-kk-þgf fyrir þjófnað, með því að hafa aðfaranótt 29. apríl 2014 brotist inn í verslunina Samkaup-Strax við Garðagrund 1 á Akranesi og stolið 4 kartonum af sígarettum og vindlapakka, samtals að söluverðmæti um 50.400 kr.

Telst háttsemi þessi varða við 244. gr. almennra hegningarlaga nr. 19/1940.

IV.

Á hendur ákærða J-kk-þgf H-kk-þgf S-kk-þgf fyrir umferðarlagabrot, með því að hafa að kvöldi laugardagsins 1. nóvember 2014 ekið bifreiðinni TL-378 suður Esjubraut á Akranesi, austur Kalmansbraut og inn á bifreiðastæði við verslun Olís við Esjubraut, án þess að hafa öðlast ökuréttindi, á öfugum vegarhelmingi og gegnt akstursstefnu í hringtorgi á mótum Esjubrautar og Kalmansbrautar og undir áhrifum áfengis (vínandamagn í blóði 1,51‰), en lögregla handtók ákærða við bifreiðina.

Telst þetta varða við 1. og 4. mgr. 14. gr., 1. mgr. sbr. 3. mgr. 45. gr., 1. mgr. 48. gr., sbr. 1. mgr. 100. gr. umferðarlaga nr. 50/1987 með síðari breytingum.

V.

Þess er krafist að ákærðu verði dæmdir til refsingar og ákærði J-kk-nf H-kk-nf til greiðslu alls sakarkostnaðar og til sviptingar ökuréttar, skv. 101. gr. og 102. gr. umferðarlaga nr. 50/1987 með síðari breytingum.“

Ákærði J-kk-nf H. S-kk-nf hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Ákærði K-kk-nf M-kk-nf hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði J-kk-ef H. S-kk-ef hefur ákærði frá árinu 2012 hlotið einn dóm og tvisvar sinnum gengist undir viðurlög hjá lögreglu fyrir brot gegn almennum hegningarlögum og fíkniefnalögum. Að öllu virtu þykir refsing ákærða, sem tiltekin er eftir reglum 77. gr. almennra hegningarlaga, hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. almennra hegningarlaga með síðari breytingum. Jafnframt verður ákærða gert að greiða 170.000 króna sekt og komi tólf daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Þá þykir rétt, með vísan til 101. gr. og 102. gr. umferðarlaga, að svipta ákærða J-kk-þf H. S-kk-þf ökurétti í átján mánuði frá birtingu dómsins að telja.

Samkvæmt sakavottorði K-kk-ef M-kk-ef hefur ákærði frá árinu 2008 hlotið tvo dóma og þrisvar sinnum gengist undir viðurlög fyrir dómi og hjá lögreglu, fyrir brot gegn lögum um ávana- og fíkniefni og umferðarlögum. Það mál sem skiptir máli hér er dómur frá 6. febrúar 2015 fyrir brot gegn lögum um ávana- og fíkniefni og umferðarlögum. Var refsing ákveðin 45 daga fangelsi auk þess sem ákærði var sviptur ökurétti ævilangt.

Það brot sem ákærði K-kk-nf hefur verið sakfelldur fyrir með þessum dómi var framið fyrir uppkvaðningu dómsins 6. febrúar 2015 og ber því að gera ákærða hegningarauka, sbr. 78. gr. almennra hegningarlaga. Að þessu gættu þykir refsing ákærða hæfilega ákveðin 15 daga fangelsi. Ekki kemur til álita að skilorðsbinda refsinguna

Loks verður ákærði, J-kk-nf H. S-kk-ef, með vísan til. 1. mgr. 218. gr. laga um meðferð sakamála dæmdur til að greiða sakarkostnað vegna ákæruliðar IV., samkvæmt yfirliti lögreglu svo sem greinir í dómsorði. Annan sakarkostnað leiddi ekki af rannsókn og meðferð málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-kk-nf H. S-kk-nf, sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga. Jafnframt greiði ákærði 170.000 krónu sekt í ríkissjóð og komi tólf daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði, J-kk-nf H. S-kk-nf er sviptur ökurétti í átján mánuði frá birtingu dóms þessa að telja.

Ákærði, K-kk-nf M-kk-nf, sæti 15 daga fangelsi

Ákærði, J-kk-nf H. S-kk-nf greiði 28.710 krónur í sakarkostnað.

G-kk-nf S-kk-nf